**25.08.2016**

**Sinteza propunerilor de modificare și completare**

**a Legii finanțelor publice și responsabilității bugetar-fiscale nr.181/2014**

| **Denumirea legii, numărul și conținutul articolelor, care se propun spre modificare sau completare** | **Propunerile de modificare și completare** | **Expunere explicită a motivelor și argumentarea propunerilor de modificare și completare** | **Intrarea în vigoare a propunerilor de modificare și completare** |
| --- | --- | --- | --- |
| **1** | **2** | **3** | **4** |
|  | **Art.\_\_ Legea finanțelor publice și responsabilității bugetar–fiscale nr.181/2014** (Monitorul Oficial al Republicii Moldova, 2014, nr.223-230 art.519 ),cu modificările și completările ulterioare, se modifică și se completează după cum urmează: |  |  |
| **Articolul 21.** Rolul autorităţilor publice centrale  (1) În domeniul finanţelor publice, autorităţile publice centrale au următoarele competenţe şi responsabilităţi de bază:  j) monitorizează activitatea instituţiilor publice la autogestiune pentru care au calitatea de fondator, precum şi a întreprinderilor de stat şi a societăţilor comerciale cu capital integral sau majoritar de stat care activează în domeniul de competenţă; | La articolul 21 alineatul (1) litera j), cuvintele „monitorizează activitatea” se substituie cu cuvintele „asigură supravegherea activităţii şi eficienţa utilizării patrimoniului” | Modificarea are drept scop aducerea în concordanță cu prevederile art.76 alin.(2) din Legea nr.181/2014. | La data publicării |
| **Articolul 35.** Relaţiile între bugetul de stat şi bugetele locale  (1) Relaţiile între bugetul de stat şi bugetele locale se realizează prin:  a) transferuri cu destinaţie generală;  b) transferuri cu destinaţie specială.  (2) Mecanismul, criteriile şi modul de stabilire a transferurilor interbugetare se reglementează de legislaţia privind finanţele publice locale şi de alte acte normative. | Articolul 35 se completează cu alineatul (3) cu următorul cuprins:  “(3) Transferurile cu destinație specială, utilizate contrar destinației, se virează pînă la finele anului bugetar, în mărimea sumei respective, la bugetul de la care au fost primite. În cazul în care, suma transferurilor utilizate contrar destinației, constatată în urma controalelor efectuate de către organele abilitate, nu este virată la bugetul respectiv, aceasta se restabilește în mod forțat prin intermediul relațiilor interbugetare.” | Deși reglementări similare se regăsesc actualmente în Legea finanțelor publice locale nr.397/2003, se consideră necesar de completat cu astfel de prevederi și Legea 181/2014, care este legea cadru în domeniul bugetului.  Completarea dată va avea ca efect îmbunătățirea și consolidarea managementului financiar la nivel local, precum și responsabilizarea APL pentru utilizarea conformă a mijloacelor alocate cu destinație specială (cu titlu condiționat).  De asemenea, restituirea sumelor utilizate contrar destinației este o practică aplicată pe larg în alte țări din vecinătate (România, Ucraina, Rusia, Belarusi, etc.). | La data publicării |
| **Articolul 47.** Calendarul bugetar  (1) La nivel central, principalele activităţi şi termene-limită ale calendarului bugetar sînt:  a) Guvernul aprobă cadrul bugetar pe termen mediu şi prezintă Parlamentului proiectul legii privind limitele macrobugetare pe termen mediu şi, în caz de necesitate, proiectul legii pentru modificarea unor acte legislative – pînă la 1 iunie; | Articolul 47, alineatul (1):  la litera a), textul „proiectul legii privind limitele macrobugetare pe termen mediu şi” se exclude. | Prevederile legale propuse spre modificare urmau să fie implementate începînd cu ciclul bugetar pe anii 2017-2019.  Aprobarea de către Parlament a limitelor macrobugetare pe termen mediu a avut drept scop sporirea rolului CBTM în procesul bugetar, ca instrument de fundamentare a proiectelor bugetelor anuale, și asigurarea disciplinei financiare generale și stabilității bugetului pe termen mediu.  Deși, aprobarea țintelor macro-bugetare de către Parlament anterior sau concomitent cu legea bugetară anuală reprezintă o practică aplicată de mai multe țări UE (România, Lituania, Slovacia, Suedia, etc.), experiența internațională demonstrează că aceasta nu are un impact semnificativ asupra procesului bugetar, ci se bazează mai mult pe practici operaționale și administrative solide și mai puțin pe aprobarea cadrului fiscal prin lege.  Mai mult, adoptarea cadrului macro-bugetar de către Parlament, ca o etapă nouă în procesul bugetar, implică un strat suplimentar de birocrație la formularea bugetului anual, care ar putea crea blocaje pentru procesul bugetar în Moldova, care și așa este stânjenit de o serie de alte rigidități.  Prevederile articolului 48, în fond, dublează (înăspresc) prevederile art. 15 din Legea nr.181/2014, care stabilește regulile fiscale (limita soldului bugetar), - o practică ce se consideră prematură pentru procesul bugetar în Moldova. | La data publicării |
| b) Parlamentul adoptă legea privind limitele macrobugetare pe termen mediu şi, după caz, modificări şi completări la legislaţie ce rezultă din politica bugetar-fiscală pe anul următor – pînă la 15 iulie; | la litera b), textul „legea privind limitele macrobugetare pe termen mediu şi” se exclude. | La data publicării |
| c) Guvernul prezintă Parlamentului raportul semianual privind executarea bugetului public naţional şi a componentelor acestuia pe anul bugetar în curs – pînă la 15 august; | la litera c), cuvintele „pînă la 15 august” se substituie cu cuvintele „până la 15 septembrie”. | Modificarea propusă la art.47 alin.(1) lit.c) presupune extinderea termenului de prezentare Parlamentului a raportului semianual privind executarea bugetului public naţional şi a componentelor acestuia pe anul bugetar în curs – până la 15 septembrie, și se argumentează prin necesitatea oferirii timpului suplimentar pentru întocmirea calitativă a raportului, dat fiind, că raportul semianual implică o analiză amplă și complexă a executării bugetului și a factorilor de risc, care ar putea afecta executarea bugetului anual.  Modificarea în cauză este și în concordanță cu Codul FMI privind transparența fiscală și cu normele Metodologiei privind sondajul bugetelor deschise, care prevăd limita de 3 luni după perioada gestionară. | La data publicării |
| **Articolul 48.** Cadrul bugetar pe termen mediu  (1) Anual, în conformitate cu calendarul bugetar, Guvernul aprobă cadrul bugetar pe termen mediu şi îl prezintă spre informare Parlamentului.  (2) Cadrul bugetar pe termen mediu se elaborează de către Ministerul Finanţelor, în comun cu alte autorităţi publice responsabile, în conformitate cu principiile şi regulile bugetar-fiscale stabilite de prezenta lege. | Articolul 48: | Modificările la art.48 se propun în scopul reglementării elementelor principale ale CBTM, iar în ce privește conținutul fiecărui element în parte se propune de exclus, aceasta fiind obiect de reglementare metodologică.  Prevederile în cauză se conțin actualmente în art.48 alin.(3).  Completarea în cauză se consideră necesară în legătură cu abrogarea integrală a art.48. |  |
| (3) Cadrul bugetar pe termen mediu cuprinde:  a) cadrul macroeconomic;  b) politica bugetar-fiscală;  c) cadrul macrobugetar;  d) cadrul de cheltuieli.  (4) Cadrul macroeconomic conţine informaţii privind evoluţia principalilor indicatori macroeconomici care au implicaţii asupra bugetului.  (5) Politica bugetar-fiscală include:  a) politica de venituri, inclusiv modificări ale impozitelor şi taxelor, precum şi politici privind administrarea veniturilor;  b) politica de cheltuieli, inclusiv priorităţile stabilite în baza documentelor de planificare strategică;  c) politica în domeniul datoriei de stat şi al datoriei unităţilor administrativ-teritoriale;  d) analiza riscurilor bugetar-fiscale ce pot avea efect substanţial asupra situaţiei bugetar-fiscale.  (6) Cadrul macrobugetar, exprimat în valoare nominală şi ca pondere în produsul intern brut, cuprinde:  a) veniturile şi cheltuielile totale ale bugetului public naţional şi pe componentele acestuia;  b) cheltuielile de personal ale bugetului public naţional şi pe componentele acestuia;  c) soldul primar al bugetului public naţional;  d) soldul bugetului public naţional şi al componentelor acestuia;  e) soldul datoriei de stat şi al datoriei unităţilor administrativ-teritoriale, inclusiv interne şi externe;  f) soldul garanţiilor de stat şi al garanţiilor unităţilor administrativ-teritoriale.  (7) Cadrul de cheltuieli conţine:  a) limitele sectoriale de cheltuieli ale bugetului public naţional şi pe componentele acestuia, inclusiv transferurile interbugetare;  b) limitele de cheltuieli ale bugetului de stat repartizate pe autorităţi publice centrale.  (8) Cadrul bugetar pe termen mediu poate conţine şi alte informaţii pe care Ministerul Finanţelor le consideră importante pentru reflectare în acest document.  (9) Informaţia prezentată în cadrul bugetar pe termen mediu reflectă rezultatele ultimilor doi ani bugetari, rezultatele estimate pentru anul bugetar curent, precum şi prognozele pentru trei ani ulteriori. | alineatul (3) va avea următorul cuprins:  “(3) Cadrul bugetar pe termen mediu cuprinde următoarele elemente principale:  a) cadrul macroeconomic, care conţine analiza evoluţiilor macroeconomice şi prognoza principalilor indicatori macroeconomici pe termen mediu, care stau la baza prognozelor bugetare.  b) politica bugetar-fiscală, care include politica în domeniul veniturilor şi cheltuielilor, datoriei de stat, analiza riscurilor bugetar-fiscale, precum şi priorităţile de politici sectoriale şi intersectoriale, care stau la baza alocării resurselor atît între sectoare, cît şi în cadrul sectoarelor.  c) cadrul macrobugetar, care prezintă prognoza cadrului general de resurse la nivel agregat, incluzînd principalii indicatori bugetari la nivelul BPN şi pe componentele acestuia.  d) cadrul de cheltuieli, care cuprinde limitele sectoriale de cheltuieli. ”  alineatele (4) – (7) se abrogă;  Articolul se completează cu alineatul (10) cu următorul cuprins:  „(10) În cazul în care politica bugetar-fiscală cuprinsă în cadrul bugetar pe termen mediu implică modificarea şi/sau completarea legislaţiei, Guvernul prezintă Parlamentului proiectul de lege pentru modificarea şi/sau completarea unor acte legislative.”. | La data publicării  La data publicării  La data publicării |
| **Articolul 49.** Limitele macrobugetare pe termen mediu  (1) Guvernul, în termenul prevăzut de calendarul bugetar, prezintă Parlamentului spre aprobare proiectul legii privind limitele macrobugetare pe termen mediu, exprimate în valoare nominală şi ca pondere în produsul intern brut. Limitele macrobugetare pe termen mediu se stabilesc pentru:  a) veniturile totale ale bugetului public naţional;  b) cheltuielile totale ale bugetului public naţional;  c) cheltuielile de personal ale bugetului public naţional;  d) soldul bugetului public naţional.  (2) După aprobare de către Parlament, limitele specificate la alin.(1) lit.b)–d) nu pot fi depăşite:  a) pentru anul bugetar viitor – cele exprimate în valoare nominală şi ca pondere în produsul intern brut;  b) pentru următorii doi ani bugetari – cele exprimate ca pondere în produsul intern brut.  (3) În cazul în care politica bugetar-fiscală cuprinsă în cadrul bugetar pe termen mediu implică modificarea şi/sau completarea legislaţiei, Guvernul prezintă Parlamentului proiectul de lege pentru modificarea şi/sau completarea unor acte legislative.  (4) Proiectul legii privind limitele macrobugetare pe termen mediu şi, după caz, proiectul legii privind modificarea şi/sau completarea unor acte legislative se examinează şi se adoptă de Parlament în termenul prevăzut de calendarul bugetar. | Articolul 49 se abrogă. | A se vedea argumentarea prezentată la modificarile propuse la art.47. | La data publicării |
| **Articolul 55**. Deciziile bugetare anuale  (5) În termen de 30 de zile de la data publicării legii bugetului de stat pe anul respectiv, autorităţile administraţiei publice locale de toate nivelurile aduc bugetele aprobate corespunzătoare în concordanţă cu prevederile legii menţionate. | Articolul 55 alineatul (5), după cuvîntul „respectiv,” se completează cu cuvintele „sau a legii privind modificarea acesteia,”, iar după cuvîntul „aprobate” se completează cu cuvintele „ ,după caz, modificate,”; | Modificarea are drept scop obligarea autorităților publice locale de a aduce în concordanță bugetele UAT nu numai cu prevederile legii adoptate și publicate a bugetului de stat, dar și cu modificările legii bugetului de stat pe parcursul anului, care afectează relațiile interbugetare. | La data publicării |
| **Articolul 57**. Bugetul provizoriu  (1) Dacă legea/decizia bugetară anuală nu este adoptată cu cel puţin trei zile înainte de expirarea anului bugetar, administratorul de buget emite dispoziţia privind aplicarea bugetului provizoriu.  (2) Bugetul provizoriu se formează şi se execută în corespundere cu prevederile legii/deciziei bugetare din anul precedent, luînd în considerare modificările operate pe parcursul anului şi ţinînd cont de următoarele particularităţi: | Articolul 57: |  |  |
| b) stabilirea soldului bugetului la un nivel ce nu va depăşi valoarea acestuia aprobată în buget pe anul precedent. | la alineatul (2) litera b), cuvintele „stabilirea soldului bugetului” se substituie cu cuvintele „stabilirea deficitului bugetar”; | Modificarea are drept scop de a preciza regula bugetar-fiscală pentru bugetele provizorii, astfel, încît regula să se impună doar în cazul deficitului bugetului (nu și excedentului), pentru asigurarea sustenabilității bugetelor și neadmiterea înrăutățirii indicilor fiscali ai acestora. | La data publicării |
| alineatul (2) se completează cu literele c) și d) cu următorul cuprins:  „c) volumul transferurilor în bugetul provizoriu urmează a fi aprobate la nivelul celor prevăzute în bugetul de la care se efectuează aceste transferuri; | Modificarea are drept scop excluderea pe viitor a situațiilor cînd bugetul provizoriu beneficiar de transferuri de la bugetul de stat are stabilite altele volume decît se alocă de la bugetul de stat. | La data publicării |
| d) veniturile bugetare se ajustează reieșind din prevederile cadrului normativ în vigoare.” | Modificarea are drept scop clarificarea faptului că veniturile bugetului provizoriu nu pot fi estimate în condițiile cadrului normativ din anul bugetar precedent, dar ținînd cont de cel în vigoare la data aprobării bugetului provizoriu. | La data publicării |
| **Articolul 60.** Redistribuirea alocaţiilor bugetare  (1) Pe parcursul anului bugetar, redistribuirea alocaţiilor aprobate prin legea anuală a bugetului de stat se permite:  a) cu acordul Guvernului – între autorităţile publice centrale (cu excepţia celor independente) şi între programele unei autorităţi, pînă la 10 la sută din volumul alocaţiilor bugetare aprobate;  b) cu acordul Ministerului Finanţelor – între categoriile economice în cadrul unei autorităţi publice centrale, fără majorarea cheltuielilor de personal şi fără modificarea cheltuielilor pentru investiţii capitale şi a transferurilor interbugetare;  c) autorităţilor publice centrale şi, după caz, instituţiilor bugetare subordonate – în cazul altor redistribuiri decît cele prevăzute la lit.a) şi b) care nu afectează limitele de alocaţii bugetare stabilite. | Articolul 60:  alineatul (1) va avea următorul cuprins:  „(1) Pe parcursul anului bugetar, redistribuirea alocaţiilor aprobate în bugetul de stat se permite în următoarele condiții:  a)      cu autorizarea Guvernului - între subprogramele unei sau diferitor autorităţi publice centrale (cu excepția celor independente) – nu mai mult de 10 la suta din volumul alocaţiilor bugetare aprobate la linia bugetară respectivă, atît în sensul diminuării, cît și suplimentării;  b)      cu autorizarea Ministerului Finanțelor - între categoriile economice la nivel de subprogram în cadrul unei autorități publice centrale, fără majorarea cheltuielilor de personal şi fără modificarea  cheltuielilor pentru investiţii capitale şi a transferurilor interbugetare;  c)      cu autorizarea autorității bugetare -  între instituţiile subordonate și între activități  în cadrul unui subprogram, precum și oricare redistribuiri, cu respectarea condițiilor specificate la literele a) și b), care nu afectează limitele de alocaţii bugetare stabilite prin lege;  d)     instituţia bugetară -  poate efectua oricare redistribuiri, cu respectarea condițiilor specificate la literele a), b) şi c).” | Modificările au drept scop clarificarea modului de aplicare a limitei de 10% stabilite la lit.a), care necesită a fi respectată atît în sensul reducerii, cît și în sensul majorării alocațiilor bugetare la linia bugetară respectivă.  De asemenea, se propune delimitarea competențelor autorității bugetare și instituției bugetare în ce privește redistribuirea alocațiilor, pentru a evita confuziile în aplicarea redistribuirilor prevăzute la lit.c). | La data publicării |
| (2) Limita prevăzută la alin.(1) lit.a) nu se aplică în cazul repartizării alocaţiilor fondurilor de urgenţă şi altor alocaţii centralizate aprobate în buget.  (3) Redistribuirea alocaţiilor aprobate prin legea bugetului asigurărilor sociale de stat sau prin legea fondurilor asigurării obligatorii de asistenţă medicală se efectuează în condiţiile alin.(1) lit.a). | la alineatul (2), cuvintele „Limita prevăzută la alineatul (1) litera a)” se substituie cu cuvintele „Restricțiile stabilite la alineatul (1) literele a) și b)”. | Modificarea se argumentează prin faptul că pe parcursul anului bugetar apare necesitatea de a modifica cheltuielile de investiții capitale sau transferurile interbugetare, în baza deciziilor Guvernului de alocare a mijloacelor din fondurile de urgență. | La data publicării |
| (4) Redistribuirea alocaţiilor bugetare conform alin.(1)–(3) se efectuează pînă la 30 noiembrie a anului bugetar. | La articolul 60 alineatul (4), cuvintele „pînă la 30 noiembrie” se substituie cu cuvintele „nu mai degrabă de 1 aprilie și nu mai tîrziu de 30 noiembrie”. | Propunerea de a interzice redistribuirile în primul trimestru al anului are drept scop asigurarea premizelor pentru un management financiar bun și încurajarea autorităților / instituțiilor bugetare de a spori credibilitatea propunerilor de buget/bugetelor recent aprobate, în timp ce menținerea datei limită pentru efectuarea redistribuirilor, urmărește scopul de a dispune de timp suficient pentru valorificarea alocațiilor redistribuite și va descuraja “absorbția” alocațiilor bugetare excesive. | La data publicării |
| **Articolul 62.** Contul unic trezorerial  (2) Administratorii de bugete pot angaja/acorda, în bază contractuală, împrumuturi cu scadenţă în acelaşi an bugetar de la bugetele componente ale bugetului public naţional, gestionate prin contul unic trezorerial, destinate acoperirii decalajelor temporare de casă. | Articolul 62:  la alineatul (2), după cuvintele „de la” se introduce cuvîntul ”/la”; | Modificarea are caracter redacțional. | La data publicării |
| (4) Soldul mijloacelor băneşti temporar libere în conturile bugetelor componente ale bugetului public naţional, gestionate prin contul unic trezorerial, poate fi plasat sub formă de depozite la Banca Naţională a Moldovei şi în valori mobiliare de stat. | la alineatul (4), textul „în conturile bugetelor componente ale bugetului public naţional,” se exclude; | Modificarea se propune, reișind din faptul că prin intermediul Contului Unic Trezorerial al Ministerului Finanțelor (CUT) sunt gestionate și mijloacele instituțiilor publice la autogestiune, unele întreprinderi de stat, societăți pe acțiuni și alte entități nebugetare, care nu sunt parte componentă al bugetului public național.  Spre exemplu, în prezent, Fondul Special de Manuale, este o unitate cu autonomie financiară nonprofit, care funcţionează în condiţii de autogestiune, se deservește prin intermediul CUT și plasează depozite la termen la Banca Națională a Moldovei. | La data publicării |
| (7) Ministerul Finanţelor, Casa Naţională de Asigurări Sociale şi Compania Naţională de Asigurări în Medicină pot angaja bănci comerciale, care activează pe teritoriul Republicii Moldova, pentru efectuarea unor operaţiuni ce ţin de executarea de casă a bugetelor. | la alineatul (7), cuvintele „bănci comerciale” se substituie cu cuvintele „prestatori de servicii de plată”. | Modificarea are drept scop aducerea în concordanță cu prevederile Legii nr.114/2012 cu privire la serviciile de plată și monedă electronică (art.5), prin care noțiunea de „prestatori de servicii de plată” acoperă un spectru mai larg de prestatori (bănci comerciale, ÎS Poșta Moldovei, etc).  Actualmente, pentru încasări la buget de la persoane fizice și perceptori fiscali, Ministerul Finanțelor are încheiate contracte nu numai cu băncile comerciale, dar și cu Î.S.„ Poșta Moldovei”.  De asemenea, pentru distribuirea plăților sociale, Casa Națională de Asigurări Sociale și Ministerul Finanțelor au încheiate contracte cu Î.S. „Poșta Moldovei”. | La data publicării |
| **Articolul 66.** Gestionarea angajamentelor  (2) Asumarea angajamentelor de către autorităţile/instituţiile bugetare se permite doar în scopurile şi în limitele alocaţiilor bugetare. | La articolul 66, alineatul (2) în final se completează cu cuvintele “ , luînd în considerare datoriile înregistrate la finele anului precedent.” | Modificarea are drept scop contracararea fenomenului de acumulare a datoriilor de către autoritățile/instituțiile bugetare, precum și responsabilizarea conducătorului autorităţilor/instituţiilor bugetare în efectuarea eficientă și eficace a cheltuielilor întru neadmiterea de arierate în procesul de executare a bugetului. De asemenea, astfel se va asigura îmbunătățirea indicatorului evaluat în cadrul Memorandumului încheiat cu Fondul Monetar Internațional. | La data publicării |
| **Articolul 67.** Plăţile bugetare  (1) În procesul executării bugetelor, autorităţile/instituţiile bugetare efectuează plăţi în limitele alocaţiilor bugetare aprobate şi în conformitate cu prognozele de lichidităţi ale bugetelor.  (2) Finanţarea cheltuielilor se efectuează pe măsura încasării mijloacelor băneşti la conturile bugetului, cu respectarea următoarelor priorităţi:  a) onorarea angajamentelor de deservire a datoriei de stat/datoriei unităţilor administrativ-teritoriale;  b) cheltuielile de personal, de achitare a burselor, a pensiilor, a indemnizaţiilor, a compensaţiilor, a alocaţiilor şi a ajutoarelor sociale;  b1) cheltuielile pentru asigurarea obligatorie de asistenţă medicală a categoriilor de persoane pentru care, conform legislaţiei, Guvernul are calitatea de asigurat;  c) cheltuielile pentru resursele termoenergetice;  d) cheltuielile din fondurile de urgenţă.  (3) La efectuarea altor cheltuieli decît cele stipulate la alin.(2), priorităţile de cheltuieli se stabilesc de către conducătorul autorităţii/instituţiei bugetare.  (4) Plăţile legate de serviciul datoriei, inclusiv pentru obligaţiunile provenite din acordarea garanţiilor, se efectuează în termenele şi în condiţiile angajamentelor asumate, indiferent de suma aprobată în buget pentru acest scop.  (5) Toate plăţile executate pînă la data încheierii anului bugetar, indiferent de perioada pentru care acestea se efectuează, se înregistrează şi se reflectă în evidenţa contabilă ca plăţi ale anului bugetar curent.  (6) Datoriile autorităţilor/instituţiilor bugetare din anii precedenţi se achită de către acestea din contul şi în limita bugetelor autorităţilor/instituţiilor respective aprobate pe anul bugetar curent. | La articolul 67:  după alineatul (1) se completează cu alineatul (11) cu următorul cuprins:  “Autoritățile/instituțiile bugetare vor putea efectua plăți curente, doar după achitarea datoriilor cu termen de achitare expirat.” | Modificarea are drept scop contracararea fenomenului de acumulare a datoriilor de către autoritățile/instituțiile bugetare, precum și responsabilizarea conducătorului autorităţilor/instituţiilor bugetare în efectuarea eficientă și eficace a cheltuielilor întru neadmiterea de arierate în procesul de executare a bugetului. De asemenea, astfel se va asigura îmbunătățirea indicatorului respectiv, evaluat în cadrul Memorandumului încheiat cu Fondul Monetar Internațional. | La data publicării |
| **Articolul 68.** Plăţile în baza documentelor executorii  (41) Ordinul incaso, emis de executorul judecătoresc, se execută în decurs de 10 zile din momentul recepţionării. | La articolul 68 alineatul (41), cuvintele „10 zile” se substituie cu cuvintele ” 10 zile lucrătoare”. | Modificarea are drept scop acoperirea situațiilor cînd pe parcursul anului sunt sărbători pe lîngă zilele de odihnă. În astfel de cazuri nu se reușește coordonarea tuturor măsurilor cuprinse în procesul de executare a documentelor executorii. | La data publicării |
| **Articolul 70.** Încheierea anului bugetar  (1) În ultima zi lucrătoare a anului bugetar nu se efectuează operaţiuni de încasări şi plăţi bugetare, ci doar operaţiuni interne şi de încheiere a anului bugetar. | Articolul 70:  la alineatul (1), cuvîntul „bugetare” se exclude; | Modificarea respectivă se propune, ținând cont că, pe lângă autoritățile/instituțiile bugetare care își gestionează mijloacele prin intermediul Contului Unic Trezorerial se deservesc și autorităţi/instituţii publice la autogestiune, unele întreprinderi de stat, societăți pe acțiuni și alte entități nebugetare. | La data publicării |
| (3) În cazul instituţiilor bugetare amplasate peste hotarele ţării, suma finanţării din veniturile generale pentru anul bugetar următor se reduce cu soldurile mijloacelor băneşti înregistrate la data încheierii anului bugetar în conturile acestor instituţii. | alineatul (3) va avea următorul cuprins:  „(3) În cazul instituțiilor bugetare amplasate peste hotarele țării, soldurile mijloacelor bănești înregistrate în conturile acestora la data încheierii anului bugetar, se utilizează în anul bugetar următor în contul finanțării de la buget a alocațiilor aprobate.” | Modificarea are caracter redacțional. | La data publicării |
| **Articolul 80.** Restricții și penalități  (5) Stingerea datoriilor expirate aferente împrumuturilor acordate şi/sau recreditate de Ministerul Finanţelor, precum şi a împrumuturilor achitate din contul bugetului de stat conform garanţiei de stat, se va efectua în următoarea succesiune: suma principală a împrumutului, dobînda şi alte plăţi, penalitatea. | La articolul 80 alineatul (5), textul „suma principală a împrumutului, dobînda şi alte plăţi, penalitatea” se substituie cu textul „penalitatea, dobînda şi alte plăţi, suma principală a împrumutului”. | Modificarea are drept scop îmbunătățirea disciplinei și a managementului riscurilor bugetar-fiscale, responsabilizarea beneficiarilor de împrumuturi recreditate, precum și alinierea la practica bancară internațională și națională de achitare a plăților aferente datoriei.  În cazul recreditării împrumuturilor, precum și emiterii garanțiilor de stat, bugetul de stat este expus unor riscuri de credit semnificative. La situația din 30.06.2017, datoria cu termen de achitare expirat la împrumuturile recreditate prin intermediul Ministerului Finanțelor a constituit suma de cca 327,1 mil. lei, dintre care partea majoră (55%) constituie penalitatea, dobînda și alte plăți de deservire. Astfel, există riscul iminent de neîncasare a acestor mijloace financiare, precum și ratarea veniturilor viitoare dat fiind faptul, că în cazul achitării prioritare a sumei de bază, aceasta nu va putea genera dobînzi în viitor, menținînd totodată arierate la plăți de deservire a împrumutului. | La data publicării |